Pawb a'i Farn: Dyddiadur Dewi Llwyd (9781784615116) | Dewi Llwyd | Y Lolfa
Pawb a'i Farn: Dyddiadur Dewi Llwyd
Dyddiaduron y cyflwynydd adnabyddus Dewi Llwyd. Mae'r dyddiaduron wedi eu hysgrifennu yn ystod blwyddyn wleidyddol gythryblus 2017, o benderfyniad Theresa May i gynnal etholiad cyffredinol hyd at yr etholiad a thu hwnt.
Fel darlledu llafar Dewi, [mae yma] ysgrifennu hyderus, huawdl ac ystwyth bob gafael. Un peth sy'n taro dyn sef fel y mae'r Gymraeg, drwy'r darlledwr hwn, wedi bod yn llygad-dyst yn ystod y deugain mlynedd diwethaf i rai o brif ddigwyddiadau hanesyddol pedwar ban byd a'i therfynau wedi eu hymestyn. - Gerwyn Williams
Dyddiadur carlamus...Ni lwydda'r awdur i osgoi troi'r dyddiadur yn hunangofiant o dro i dro. Ond rhinwedd yw hynny. Ac am atgofion sydd ganddo i'w rhannu. Cyfrol hynod o ddarllenadwy. - Gwyn Llywelyn, Cylchgrawn Barn
Dyma gyfrol ddiddorol a hwyliog, ac un sy'n siŵr o heneiddio fel gwin da wrth i ddigwyddiadau ymgyrch etholiad hynod 2017 ddifyrru cenedlaethau o haneswyr y dyfodol. - Ifan Morgan Jones, Gwales
Mae Dyddiadur Dewi Llwyd: Pawb a'i Farn (Y Lolfa) yn llyfr darllenadwy a chofiadwy am ei straeon amrywiol. - Dr Gwenllian Landsdown Davies, Y Wawr
Dewi Llwyd yw'r darlledwr Cymraeg mwyaf profiadol a dibynadwy sy'n bod – un o'n trysorau cenedlaethol sydd wedi darlledu o bob rhan o Gymru ac o bedwar ban byd am bedwar degawd.
Yn y gyfrol honcewch gipolwg ar ei fywyd tu ôl i'r meic, a hynny drwy gyfrwng dyddiadur dadlennol yn ystod blwyddyn gythryblus 2017. Ers i Theresa May fynd i ddolgellau ar ei gwyliau ym mis Ebrill, prin y cafwyd cyfnod mwy diddorol i fod yn newyddiadurwr, ac yn y gyfrol hon cewch ddilyn hynt a helynt y flwyddyn mewn modd difyr a gonest. Ceir yma gipolwg ar fywyd a gwleidyddiaeth Ewrop wrth deithio i Baris, Berlin a Barcelona ar gyfer etholiadau allweddol.
Cewch hefyd flas ar y profiad o gadeirio rhai o nosweithiau mwya tanllyd "Pawb a'i Farn" ar hyd y blynyddoedd, a blas ar gyffro'r noson etholiad y mae wrth ei fodd yn ei chyflwyno.
Mae yma ddarlun o'r heriau sy'n wynebu darlledwr, a chewch gip ar fywyd personol yr awdur, wrth iddo deithio i Stockholm i ddilyn ei glwb, Man Utd, ac i Dubai i weld ei fab. Cewch olwg hefyd ar y Dewi Llwyd mwy hamddenol wrth iddo holi rhai o gymeriadau mwyaf diddorol Cymru ar fore Sul.